લગ્નનું પહેલું વર્ષ અમારા માટે તો જરા પણ અઘરુ સાબિત નહોતું થતું. અમારી નવી શરુઆતનો એક ચાર્મ સંબંધો પર પણ ચડ્યો હતો. અમે એકબીજાને સમજવા માટે એટલા બધા માનસિક તૈયાર હતા કે બંને જણાએ એકબીજા માટે અનેક એડ્જેસ્ટમેન્ટ કર્યા અને તેના કારણે અમે એકબીજાના બેસ્ટ ફ્રેન્ડ બની ગયા. હા, સંબંધો છે એટલે થોડા ખરાબ અને થોડા સારા દિવસો તો આવ્યા કરે પરંતુ એવું કશું નહોતું કે જેનાથી અમારી લગ્નજીવનની બોટને ધક્કો લાગે.